**REPUBLIKA HRVATSKA**

**LIČKO-SENJSKA ŽUPANIJA**

**OSNOVNA ŠKOLA DR. FRANJE TUĐMANA**

**Riječka 2, 53230 Korenica**

Klasa: 003-08/19-04/02

Urbroj:2125/28-01-08-19-02

U Korenici, 25.rujna 2019.godine

**Zapisnik s konstituirajuće sjednice Vijeća roditelja**

Mjesto održavanja: OŠ dr. Franje Tuđmana, Korenica

Vrijeme održavanja: srijedu, 25.rujna 2019. godine s početkom u 16,00 sati

Evidencija nazočnosti:

1. Ivan Kokot, Goran Jurković, Lidija Kovač,Jagoda Starčević, Ivana Krivokuća-Relić ( naknadno došla ), Darko Jurković, Niko Stipić, Radmila Stojanović, Gordana Naprta – Ramljak, Zvonimir Ožbolt, Tatjana Pavlović, Marijana Čakarić, Đurđa Panjković i Vlatka Krznarić.

Odsutni:

1. Lidija Kovač

Ostali prisutni:

1. Dražena Aračić - ravnateljica Škole
2. Tanja Babić – tajnica škole u svojstvu zapisničara

Ravnateljica Škole je pozdravila sve nazočne i utvrdila kvorum za pravovaljanost donošenja odluka.

Predložila je da se usvoji sljedeći dnevni red:

1. Verificiranje mandata članova Vijeća roditelja i izbor za predsjednika i zamjenika predsjednika Vijeća roditelja
2. Upoznavanje članova Vijeća roditelja sa sadržajem Prijedloga Godišnjeg plana i programa u školskoj godini 2019./2020. i Prijedlogom Školskog kurikuluma za školsku godinu 2019./2020., te rasprava o istom.
3. Upoznavanje članova Vijeća roditelja s relevantnim odredbama sljedećih pravilnika: Pravilnik o načinima, postupcima i elementima vrednovanja učenika, Pravilnik o kućnom redu, Pravilnik o pedagoškim mjerama, Etički kodeks, Pravila sigurne uporabe suvremenih tehnologija i posljedice neprimjerene komunikacije na društvenim mrežama, te načini postupanja odgojno obrazovnih ustanova, Pravilnik o vide nadzoru
4. Planirane aktivnosti o stanju sigurnosti, provođenju preventivnih programa te mjerama koje će se poduzimati u cilju zaštite prava učenika
5. Upoznavanje članova sa Školom za život
6. Razno

**Predloženi dnevni red je jednoglasno usvojen.**

**Ad. 1.**

Ravnateljica je iznijela roditeljima da su razrednici dostavili zapisnike s roditeljskih sastanaka, i izvijestili ravnateljicu o izabranim roditeljima u Vijeće roditelja. Prozvala je roditelje izabrane po razredima,te samim tim verificirala njihov mandat u Vijeće roditelja koji traje četiri godine odnosno do završetka osmog razreda učenika.

Ravnateljica je konstatirala verifikaciju novih članova Vijeća roditelja.

Nakon verifikacije članova prešlo se na postupak izbora predsjednika i zamjenika predsjednika Vijeća roditelja. Ravnateljica je iznijela da je dosadašnja predsjednica Vijeća roditelja bila Vlatka Krznarić a predstavnik roditelja u Školskom odboru Darko Jurković. Obzirom da je Darko ponovo izabran, njegov mandat kao člana Školskog odbora traje i dalje.

Na ovoj sjednici treba izabrati predsjednika/icu i zamjenika Vijeća roditelja. Tajnica je iz Statuta pročitala članke 121. i 122. koji se odnose na Vijeće roditelja.

Prešlo se na prijedloge za predsjednika/icu Vijeća roditelja.

Vlatka Krznarić član predložila je Gorana Jurkovića, koji je prihvatio prijedlog.

Tatjana Pavlović je predložila Jagodu Starčević koja je prihvatila prijedlog.

Prešlo se na glasovanje dizanjem ruku. Za Gorana Jurkovića je glasalo 7 članova, a za Jagodu Starčević 5 članova.

Obzirom da je Goran Jurković izabran za predsjednika Vijeća roditelja, članovi su se izjasnili da Jagoda Starčević bude zamjenik predsjednika.

Do ove točke zapisnik je vodila Tanja Babić-tajnica koja je morala zbog privatnih obveza otići sa sjednice, a zapisnik je nastavila voditi Vlatka Krznarić.

Također vođenje sjednice po izboru predsjednika Vijeća roditelja preuzima Goran Jurković.

**Ad. 2.**

Po ovoj točci Predsjednik Vijeća roditelja dao je riječ ravnateljici Škole.

Ravnateljica je iznijela da su svi članovi na e-mail dobili prijedlog Školskog kurikuluma i Godišnjeg plana i programa za šk.2019./2020.godinu.

Prezentirala je Prijedlog Školskog kurikuluma i Godišnjeg plana i programa i ukratko im iznijela najvažnije.

Predstavnik roditelja 8.b razreda je upitao za uč.A.Marjanović, koja je bila i razrednica.

Ravnateljica je iznijela da će se ona uskoro vratiti u školu,a natječaj će biti ovaj tjedan.

Upoznala je članove da počinje nova izvannastavna aktivnost Abacus soroban –metoda računanja.

**Ad. 3.**

Predsjednik Vijeća roditelja po ovoj točci dao je riječ pedagogici Škole.

Pedagogica je upoznala članove Vijeća s relevantnim odredbama sljedećih pravilnika: Pravilnik o načinima, postupcima i elementima vrednovanja učenika, Pravilnik o kućnom redu, Pravilnik o pedagoškim mjerama, Etički kodeks, Pravila sigurne uporabe suvremenih tehnologija i posljedice neprimjerene komunikacije na društvenim mrežama, te načini postupanja odgojno obrazovnih ustanova, Pravilnik o vide nadzoru.

**Ad. 4.**

Po ovoj točci dnevnog reda pedagogica je upoznala članove s planiranim aktivnostima školskih preventivnih programa u šk. 219./2020. godini.

**Ad. 5.**

Po ovoj točci ravnateljica je upoznala članove sa Školom za život.

Napomenula je da učitelj treba pronaći metodu kako učenicima prenijeti znanje, udžbenici su novi u prvom i petom razredu, te u sedmom razredu biologija, kemija i fizika.

Tableti će se dodijeliti do kraja godine, po najava iz MZO-a.

**Ad. 5.**

Po ovoj točci pedagogica je upoznala roditelje da se za sve u vezi njihovog djeteta , uvijek prvo obrate razredniku, a zatim ravnatelju.

Član vijeća Ivan Kokot je upitao za projekt dogradnje škole?

Ravnateljica je iznijela da je projekt napravljen, ishodovana je građevinska dozvola, sada se čeka natječaj. Procijenjena vrijednost projekta je 6 milijuna kuna. Potrebno je sufinanciranje Općine i Županije. Županija je s milijun kuna sufinancirala ovaj projekt energetske obnove Škole.

Član Gordan Naprta Ramljak je upitala za ormariće? Ravnateljica je iznijela da se radi o velikoj investiciji koju ima u vidu. Pozvala je na suradnju sve roditelje i da se uključe u rad Škole.

Sjednica je zaključena u 17,30 sati.

**Zapisničarke: Predsjednik Vijeća roditelja:**

Tanja Babić

Vlatka Krznarić Goran Jurković